Diari Oficial de la Generalitat Valenciana


Sumari del DOGV 3715, del 23-03-2000 (2000/2122)

Concurs del contracte de prestació del treball específic i concret no habitual de redacció del Pla General d’Ordenació Urbana a Vinalesa.
-----------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/2122


Data del document
:   02-03-2000

Organisme emissor
:   Ajuntament de Vinalesa

Tipus de document
:   Concurs

Descriptors 

:   * Vinalesa
    * contracte de serveis

Concurs del contracte de prestació del treball específic i concret no habitual de redacció del Pla General d'Ordenació Urbana a Vinalesa. [2000/S2122]
  
- Procediment d'adjudicació: obert
  
- Forma d'adjudicació: concurs
  
Plec de clàusules particulars, que com a llei fonamental del contracte de consultoria i assistència, ha de regir el concurs tramés per a l'adjudicació, mitjançant procediment obert, de la prestació del treball específic i concret no habitual de: redacció del Pla General de Vinalesa.
  
I. Objecte del contracte
  
És objecte del contracte de servei la prestació del treball específic i concret no habitual de redacció del Pla General de Vinalesa.
  
II. Finançament del contracte
  
La redacció del Pla General, objecte del contracte, es finançarà amb càrrec de la partida pressupostària 432.640 del pressupost en vigor, amb una quantitat de 2.000.000 i 2.600.000 pessetes, amb càrrec de la mateixa partida del pressupost de l'exercici de 2001.
  
III. Pagament del preu d'adjudicació
  
El pagament del preu del remat s'efectuarà prèvia acreditació de la realització del treball específic i concret no habitual contractat, i s'efectuaran pagaments parcials a la finalització de cada una de les fases següents i en aquestes quantitats: signatura del contracte, 800.000 pessetes; memòria informativa, 1.000.000 pessetes; aprovació provisional, 2.000.000 pessetes; aprovació definitiva, 800.000 pessetes; tot açò fa un total de 4.600.000 pessetes.
  
En cas de baixa a l'oferta econòmica, les quantitats adés indicades es minoraran al percentatge de la baixa obtinguda.
  
IV. Durada del contracte
  
El contracte tindrà una durada de dos anys.
  
V. Compliment del contracte
  
L'objecte del contracte haurà d'acomplir-se d'acord al calendari següent:
  
Documentació de concert previ: set mesos,
  
Documentació del Pla General: catorze mesos,
  
Resolució sobre modificacions i acord d'aprovació provisional: tres mesos.
  
V. Base o tipus de licitació
  
El pressupost del contracte que servirà de base a la licitació puja a la quantitat de quatre milions sis-centes mil (4.600.000) pessetes.
  
VII. Capacitat per a contractar
  
Estan capacitats per a contractar les persones naturals o jurídiques, espanyoles o estrangeres, que tinguen plena capacitat d'obrar i acrediten la classificació corresponent, o si no n'hi ha, solvència econòmica, professional i tècnica dins dels termes de l'article 19 de la Llei de Contractes de les Administracions Públiques, i no estiguen afectats per cap de les circumstàncies que enumera l'article 20 com a prohibitives per a contractar.
  
L'administració podrà contractar amb unions d'empreses que es constituesquen temporalment a aquest efecte (sense que calga la formalització d'aquestes en escriptura pública fins que s'haja efectuat l'adjudicació), les quals respondran solidàriament davant l'administració, i davant la qual nomenaran un representant o apoderat únic.
  
Aquestes empreses hauran de tenir com a finalitat realitzar activitats que tinguen relació directa amb l'objecte del contracte i disposen d'una organització dotada d'elements personals i materials suficients per a la deguda execució del contracte.
  
Sols estaran capacitats per a contractar el treball específic i concret no habitual que és objecte del contracte, les persones físiques que reunesquen els requisits de solvència acadèmica, professional, tècnica o científica necessària per al desenrotllament del treball.
  
VIII. Garantia provisional
  
La garantia provisional serà de 92.000 pessetes, equivalent al 2% del pressupost del contracte o base de licitació, i es podrà constituir en qualsevol de les formes previstes en l'article 36 de la Llei de Contractes de les Administracions Públiques.
  
Estaran exemptes de constituir aquesta garantia les empreses que acrediten a l'expedient de contractació la classificació per a concórrer a la licitació dels contractes de prestació de treballs específics i concrets no habituals.
  
IX. Garantia definitiva
  
La garantia definitiva serà del 4% del pressupost del contracte i podrà constituir-se de qualsevol de les formes previstes en l'article 37 de la Llei de Contractes de les Administracions Públiques.
  
La constitució de la garantia definitiva haurà d'acreditar-se dins dels 15 dies hàbils següents a la notificació de l'adjudicació del concurs. L'incompliment d'aquest requisit, per causa imputable a l'adjudicatari, donarà lloc a la resolució del contracte.
  
X. Exposició simultània del plec de clàusules administratives particulars i de l'anunci per a la presentació de proposicions.
  
D'acord amb el paràgraf segon de l'article 122 del Real Decret Legislatiu 781/1986, de 18 d'abril, l'exposició del plec de clàusules administratives particulars i de l'anunci per a la presentació de proposicions es realitzarà en unitat d'acte, i es podran presentar reclamacions contra el plec durant els vuit dies hàbils següents a la publicació de l'anunci.
  
Si dins d'aquest termini es produïren reclamacions contra el plec, se suspendrà la licitació i el termini per a la presentació de proposicions, i la resta es reprendrà a partir de l'endemà de la resolució d'aquestes.
  
XI. Presentació de proposicions: lloc i termini de presentació, formalitats i documentació.
  
11.1 Lloc i termini de presentació
  
Les proposicions es presentaran al Registre de Licitacions (Secretaria General) en mà, de 09.00 a 14.00 h, durant els 26 dies naturals següents a la publicació de l'anunci al Diari Oficial de la Generalitat Valenciana.
  
També podran presentar-se proposicions per correu, en aquest cas la persona interessada haurà d'acreditar amb el resguard corresponent, la data d'imposició de l'enviament a l'oficina de correus i anunciar el mateix dia a l'òrgan de contractació, per fax, telex o telegrama, la remissió de la proposició. Sense complir aquests requisits no serà admesa la proposició en el cas que es rebera fora del termini fixat a l'anunci de licitació.
  
No obstant això, transcorreguts 10 dies des de l'acabament del termini de presentació, no serà admesa cap proposició enviada per correu.
  
El registre de licitacions acreditarà la recepció de l'esmentat telegrama amb indicacions del dia de l'expedició i recepció al llibre de registre corresponent.
  
11.2 Formalitats
  
Les proposicions constaran de dos sobres tancats anomenats A i B, i en cada un dels quals es farà constar el contingut, en la forma que s'indicarà, i el nom del licitador.
  
A) Sobre A: anomenat proposició econòmica, s'ajustarà al model contingut a la clàusula final, i es presentarà tancat, pot ser lacrat i precintat a petició de la persona interessada, i haurà de tenir la inscripció següent: proposició econòmica per a optar al concurs de l'adjudicació del contracte de redacció del Pla General de Vinalesa.
  
Cada licitador únicament podrà presentar una sola proposició. Tampoc podrà subscriure cap proposta d'unió temporal amb d'altres, si ho ha fet individualment o figura en més d'una unió temporal.
  
B) Sobre B: anomenat documents, expressarà la inscripció: documents generals per al concurs de l'adjudicació del contracte de redacció del Pla General de Vinalesa, i contindrà la documentació següent:
  
1. Document o documents que acrediten la personalitat de l'empresari i la representació, si s'escau, del signant de la proposició, consistents en:
  
1.1 Document nacional d'identitat del licitador quan es tracte de persones físiques o empresaris individuals, a través de fotocòpia compulsada per qui tinga la representació pública administrativa, o escriptura de constitució de la societat mercantil, degudament inscrita al registre mercantil, quan l'empresari siga persona jurídica.
  
1.2 Poder validat pel secretari de la corporació o pel lletrat en funcions dins l'àmbit del col·legi professional provincial, quan actue per representació.
  
1.3 En cas de concórrer a la licitació diverses empreses, les quals constitueixen una unió temporal, cada una d'aquestes haurà d'acreditar la seua personalitat i capacitat, i indicarà els noms i circumstàncies dels empresaris que subscriuen la proposició, la participació en cada una d'aquestes, i la designació de la persona o entitat que durant la vigència del contracte ha de posseir la representació de la unió davant l'administració.
  
2. Resguard acreditatiu de la constitució de la garantia provisional.
  
3. Declaració responsable del licitador atorgada davant l'autoritat judicial, administrativa, notari o organisme qualificat, i es farà constar que no es troba sotmés a cap de les prohibicions per a contractar enumerades en l'article 20 de la Llei de Contractes de les Administracions Públiques..
  
4. Aportació dels documents següents, acreditatius de la solvència tècnica o professional:
  
4.1 Informe d'institucions financeres acreditatiu de la solvència econòmica i financera o, si hi manca, assegurança d'indemnització per riscos professionals.
  
4.2 Les titulacions acadèmiques professionals dels empresaris i del personal de direcció de la empresa, i en particular, del personal responsable de l'execució del contracte.
  
4.3 Una relació de les aprovacions definitives de figures de planejament que hagen estat efectuades per l'empresa, o per tots o cada un dels membres de l'equip que es constituesca a l'efecte. Haurà de fer-se menció especial a aquelles figures de planejament, especialment als plans generals que hagen estat redactats d'acord amb l'especial legislació urbanística de la Comunitat Valenciana.
  
4.4 Una descripció de l'equip tècnic i les unitats tècniques participants al contracte, estiguen o no integrades directament a l'empresa del contractista.
  
4.5 Una declaració del material, les instal·lacions i l'equip tècnic que dispose l'empresari per a la realització del contracte.
  
5. Termini d'execució del treball fins a l'aprovació provisional per l'ajuntament, i si és diferent del que estableix la base VI caldrà justificar-lo.
  
XII. Mesa de contractació
  
La mesa de contractació estarà integrada o constituïda de la manera següent:
  
President, el qual serà el de la corporació municipal, o membre amb qui delegue.
  
El regidor delegat d'Urbanisme.
  
Un representant de cada un dels grups polítics que composen la corporació.
  
Dos tècnics urbanístics designats per la Presidència de la corporació.
  
Secretari, el de la corporació, o funcionari amb qui delegue.
  
Per cada un dels membres titulars es designarà un suplent.
  
XIII. Qualificació de la documentació general
  
Conclòs el termini de presentació de proposicions, la mesa de contractació qualificarà la documentació general presentada pels licitadors al sobre B, en acte privat.
  
Si la mesa de contractació observara defectes formals en la documentació presentada, podrà concedir, si ho estima convenient, un termini no superior a tres dies perquè el licitador ho esmene.
  
Si la documentació continguera defectes substancials o deficiències materials no reparables, es rebutjarà la proposició.
  
XIV. Criteris base per a l'adjudicació
  
Els criteris objectius que serviran de base per a l'adjudicació del concurs, que es valoraran conjuntament, seran els següents:
  
Major experiència professional, necessària per a la realització de l'objecte del contracte, fins al 40%.
  
Millor coneixement del municipi, fins al 30%.
  
Menor termini d'execució, fins al 20%.
  
Millor oferta econòmica, fins al 10%.
  
La mesa de contractació, si ho estima convenient, podrà convocar els representants de les empreses, equips o persones físiques que presenten proposicions a una entrevista personal amb la finalitat d'aconseguir millors criteris de decisió. Posat el cas que així ho acorde, s'efectuarà al tercer dia hàbil següent a la sessió de valoració del sobre B.
  
XV. Obertura de proposicions
  
La mesa de contractació, en acte públic, es constituirà el quinzé dia natural següent al de l'acabament del termini de presentació de proposicions (si és dissabte es traslladarà al dilluns següent), a les 20.00 hores, al Saló de Sessions de la Casa Consistorial de Vinalesa, per tal de donar compte del resultat de la qualificació de la documentació general presentada pels licitadors al sobre B, i per a indicar els licitadors exclosos i les causes de l'exclusió, a més a més s'invita els assistents a formular observacions, que es recolliran a l'acta.
  
A continuació, el secretari de la mesa, obrirà els sobres A i llegirà les proposicions econòmiques formulades. Una vegada avaluades s'elevaran, amb l'acta i la proposta que s'estime convenient, a l'òrgan de contractació que haja d'efectuar l'adjudicació, que en aquest cas correspon al Ple de la Corporació.
  
XVI. Documents complementaris a presentar per l'adjudicatari provisional
  
Abans de l'adjudicació definitiva i dins del termini concedit a aquest efecte, l'adjudicatari proposat haurà de presentar, per mitjà d'originals o còpies compulsades, la documentació següent:
  
Número d'identificació fiscal.
  
Alta en l'impost d'activitats econòmiques, a l'exercici, i al domicili fiscal.
  
Declaració de l'impost sobre la renda de les persones físiques o de l'impost sobre societats, de l'exercici immediat anterior.
  
Declaració anual d'operacions que remet el Reial Decret 2.529/1986, de 5 de desembre.
  
Document acreditatiu d'estar al corrent en les obligacions amb la Seguretat Social, inscripció o alta en aquesta, així com l'afiliació i ingrés de les quotes dels treballadors al seu servei o de qualsevol altre deute amb la Seguretat Social.
  
XVII. Adjudicació definitiva
  
L'òrgan de contractació, havent rebut la documentació de la mesa de contractació, i havent evacuat els informes tècnics corresponents, dictarà alternativament, dins dels tres mesos següents a l'obertura de les proposicions econòmiques, resolució motivada, i adjudicarà el contracte a la proposició més avantatjosa, sense atendre exclusivament al valor econòmic d'aquesta, o declarar desert el concurs.
  
L'adjudicació definitiva, una vegada acordada, qualsevol que siga el procediment seguit i la forma de contractació empleada, serà notificada als participants a la licitació.
  
En efectuar la notificació a l'adjudicatari del contracte, se li requerirà perquè constituesca la garantia definitiva en la quantia i forma indicades a la clàusula IX, i aporte els documents enumerats a la clàusula anterior.
  
XVIII. Formalització del contracte
  
L'administració i el contractista hauran de formalitzar el contracte d'adjudicació del treball específic i concret no habitual en un document administratiu, dins dels 30 dies següents al de la notificació de l'adjudicació, i constituirà títol suficient per tal d'accedir a qualsevol Registre.
  
No obstant això, aquest contracte administratiu podrà elevar-se a escriptura pública a petició del contractista i a costes d'aquest.
  
El contractista, a més a més del contracte, haurà de signar el plec de clàusules administratives particulars si no hi estiguera incorporat.
  
XIX. Despeses a càrrec de l'adjudicatari
  
Seran a càrrec de l'adjudicatari les despeses següents:
  
a) Les que genere l'anunci del concurs, i les de la preparació i formalització del contracte.
  
b) Els tributs estatals, municipals i autonòmics que deriven del contracte.
  
c) L'impost sobre el valor afegit, que s'entendrà inclòs dins del preu de l'adjudicació.
  
d) La formalització pública del contracte d'adjudicació.
  
XX. Revisió de preus
  
Atesa la durada del contracte, no li és aplicable la revisió de preus, d'acord amb l'article 104 de la Llei de Contractes de les Administracions Públiques.
  
XXI. Resolució del contracte
  
El contracte podrà extinguir-se per alguna de les causes de resolució dels articles 112 i 214 de la Llei de Contractes de les Administracions Públiques.
  
XXII. Règim jurídic
  
El que no preveu expressament el plec de condicions, es disposa a la Llei de Contractes de les Administracions Públiques, Reglament de Contractes de l'Estat, Llei 7/1985, de 2 d'abril, i Reial Decret Legislatiu 781/1986, de 18 d'abril.
  
XXIII. Jurisdicció competent
  
Les qüestions litigioses sorgides sobre la interpretació, la modificació, la resolució i els efectes dels contractes seran resoltes pels òrgans de contractació, les resolucions dels quals esgotaran la via administrativa, i obriran la via contenciosa administrativa, en virtut de la llei de l'esmentada jurisdicció.
  
XXIV. Model de proposició
  
Sr. ..., major d'edat, veí de ..., amb domicili a ..., titular del DNI núm. ... expedit amb data ..., en nom propi (o en representació de ..., veí de ..., amb domicili a ..., d'acord amb crèdit en poder validat), assabentat del concurs tramés per tal d'adjudicar, mitjançant procediment obert, la prestació del treball específic i concret no habitual de redacció del Pla General de Vinalesa es compromet a realitzar-lo en les condicions següents:
  
Preu:
  
Termini d'execució:
  
..., ..., d..., de ...
  
Plec de condicions tècniques que han de regir la contractació dels serveis de consultoria i assistència tècnica per a la redacció del Pla General de Vinalesa.
  
1. Objecte
  
L'objecte d'aquest plec és establir les condicions de caràcter tècnic que han de regir la contractació dels serveis d'assistència tècnica per a la realització del Pla General de Vinalesa.
  
2. Documents contractuals
  
A més a més del contracte i del plec de clàusules administratives particulars que regulen les condicions econòmiques i administratives, aquest plec regirà tots els requeriments de tipus tècnic als qual hauran d'ajustar-se els treballs, així com a la forma d'execució.
  
3. Documentació del Pla General
  
3.1 S'acomplirà el contingut del capítol II Els plans generals del Reglament de Planejament de la Comunitat Valenciana, Decret 201/1998, de 15 de desembre, del Govern Valencià.
  
3.2 Document de refundició
  
Aquest recollirà les possibles modificacions introduïdes després del període d'informació pública, així com els informes a les al·legacions.
  
4. Normes de presentació dels treballs
  
La documentació escrita es presentarà mecanografiada en format DIN A-4 i, a més, en fitxers compatibles amb Microsoft Word 2000 o superior.
  
La documentació gràfica es presentarà amb plànols doblegats en format DIN A-4 i, a més, en format Dwg Autocard versió 14 o superior.
  
De tota la documentació gràfica i escrita que integra l'expedient, hauran de lliurar-se 5 exemplars, degudament encarpetats, i 2 còpies de la documentació amb suport informàtic.
  
Independentment , s'hi aportarà un exemplar dels plànols en paper reproduïble indeformable, amb posterioritat a l'aprovació definitiva del Pla General.